CELEX: 32019R0927
Language: et
Date: 2019-06-03 00:00:00
Title: Komisjoni rakendusmäärus (EL) 2019/927, 3. juuni 2019, teatavate kaupade klassifitseerimise kohta kombineeritud nomenklatuuris

6.6.2019   
               
               
                  ET
               
               
                  Euroopa Liidu Teataja
               
               
                  L 148/19
               
            
         KOMISJONI RAKENDUSMÄÄRUS (EL) 2019/927,
         3. juuni 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Risttahukakujuline korv mõõtmetega umbes 32 × 27 × 20 cm.
                        Toode koosneb terastraadist (läbimõõduga umbes 4 mm) ja paberist. Traat on paigutatud üksnes risttahuka äärtesse, moodustades raami. Raam toetab paberist lõime- ja koelõngadest riiet.
                        Iga lõng koosneb kahest kokkuvolditud ja pikisuunas keerutatud paberiribast, mis on kokku korrutatud. Iga keerutatud pabeririba on umbes 5,5 mm laiune. Traat on üleni paberiga kaetud.
                        Vt fotosid (*1).
                     
                     
                        6307 90 98 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6, grupi 63 märkusega 1 ning CN-koodide 6307 , 6307 90  ja 6307 90 98  sõnastusega.
                        Korv ei ole rubriigi 7323  rauast või terasest majapidamistarve, sest mitteväärismetallist traat ei anna tootele selle põhiomadust klassifitseerimise üldreegli 3 b tähenduses, vaid selle annab paberist riie, kuna tootel on paberkorvi välimus. Sellel ei ole metallkorvi välimust, kuna traat on üleni paberiga kaetud ja ei ole seega näha. Pealegi on toode tehtud peamiselt paberist. Seega ei või toodet klassifitseerida rubriiki 7323 .
                        Kuna paberiribad on keerutatud, siis loetakse neid paberlõngaks (lõng taimsest tekstiilkiust) rubriigi 5308  tähenduses (vt ka HSi selgitavad märkused, rubriik 5308 , punkt B, kolmas lõik). Grupi 46 märkuse 1 tõttu ei või toodet klassifitseerida gruppi 46, kuna lõnga tekstiilkiust ei loeta punumismaterjaliks.
                        Pealegi kootakse lõngad kokku, nii et tekib riie (lõime- ja koelõngad). Seega ei käsitata korvi paberlõngast tootena, vaid kui toodet riidest ning seda ei või klassifitseerida rubriiki 5609  (vt ka HSi selgitavad märkused, rubriik 5609 , esimene lõik ning kolmas lõik, punkt c).
                        Tekstiilriidest valmistooted, mida ei ole mujal nomenklatuuris täpsemalt kirjeldatud, klassifitseeritakse grupi 63 I alamgruppi (vt ka HSi selgitavad märkused, grupp 63, üldosa, punkt 1, esimene lõik).
                        Seega tuleb toode klassifitseerida CN-koodi 6307 90 98  alla kui muu valmistekstiiltoode.
                     
                  
               (*1)  Fotod on üksnes illustreerivad.